Bretar áttu að ganga út úr Evrópusambandinu 31. október og eftir því sem nær dró jókst spennan í breskum stjórnmálum . Í kjölfar þess að Boris Johnson tók við af Theresu May í sumar háði hann erfiða baráttu við pólitíska andstæðinga sína um hvernig ætti að standa að útgöngunni . Í september boðaði hann til kosninga þar sem kjósendur myndu fá umboð til að velja sér nýja forystu sem fengi það vandasama verkefni að klára Brexit . Í myndskeiðinu sjást þeir Johnson og Jeremy Corbyn , þáverandi leiðtogi Verkamannaflokksins , takast á í þinginu . Kosningarnar fóru fram í desember þar sem Johnson leiddi Íhaldsflokkinn og vann sögulegan sigur en Verkamannaflokkur Corbyns galt afhroð .